b'\n_START_ARTICLE_\nSonic Lost World\n_START_SECTION_\nJuoni\n_START_PARAGRAPH_\nSonicin jahdatessa arkkivihollistaan Dr. Eggmania h\xc3\xa4n joutuu matkustamaan maailmaan, joka tunnetaan nimell\xc3\xa4 Lost Hex. Siell\xc3\xa4 h\xc3\xa4n saa selville ett\xc3\xa4 Eggman on valjastanut joukon k\xc3\xa4tyreit\xc3\xa4, jotka tunnetaan nimell\xc3\xa4 Deadly Six. Joukko kuitenkin pakottaa Sonicia ja Eggmania toimimaan yhdess\xc3\xa4 pys\xc3\xa4ytt\xc3\xa4\xc3\xa4kseen pahikset.\n_START_SECTION_\nKehitys\n_START_PARAGRAPH_\nPelin otsikon Sonic Lost World mainitsi Sega toukokuussa 2013, ja siit\xc3\xa4 tiedotettiin Siliconeran sivuilla 15. toukokuuta 2013. Peli paljastettiin ensimm\xc3\xa4ist\xc3\xa4 kertaa 17. toukokuuta 2013, Nintendo Directin ilmoituksessa. Peli paljastettiin osana Segan ja Nintendon yhteisty\xc3\xb6t\xc3\xa4 Sonic the Hedgehog -pelisarjan parissa. Se on yksi kolmesta t\xc3\xa4m\xc3\xa4n yhteisty\xc3\xb6n alaisena kehitetyist\xc3\xa4 peleist\xc3\xa4, muiden ollessa Mario & Sonic -sarjan nelj\xc3\xa4s peli, Mario & Sonic at the Sochi 2014 Olympic Winter Games sek\xc3\xa4 toistaiseksi paljastamaton Sonic-peli. Sega raportoi ett\xc3\xa4 pelist\xc3\xa4 olisi lis\xc3\xa4\xc3\xa4 sis\xc3\xa4lt\xc3\xb6\xc3\xa4 n\xc3\xa4ytelt\xc3\xa4viss\xc3\xa4 E3 2013 -messuilla, ja sanoi viel\xc3\xa4 ett\xc3\xa4 peli sis\xc3\xa4lt\xc3\xa4\xc3\xa4 sek\xc3\xa4 vanhoja ett\xc3\xa4 uusia hahmoja molemmilta puolilta, Sonicin vihollisista ja yst\xc3\xa4vist\xc3\xa4. 23. toukokuuta 2013 Sega l\xc3\xa4hetti teaserin, jossa n\xc3\xa4kyy kuusi uutta hahmoa siluettikuvissa ja Sega tiedotti viel\xc3\xa4 ett\xc3\xa4 lis\xc3\xa4\xc3\xa4 sis\xc3\xa4lt\xc3\xb6\xc3\xa4 paljastetaan 29. toukokuuta. Pelin ensimm\xc3\xa4inen traileri julkaistiin 28. toukokuuta, p\xc3\xa4iv\xc3\xa4\xc3\xa4 aikaisemmin kuin alkuper\xc3\xa4isess\xc3\xa4 ilmoituksessa sanottiin.'